Na samym poczōntku1 powiym, że ta torta je2 bez cukru i tak barzi3 mogecie4 jōm dać na przistawka, niż do kawy. A wszyjsko5 sie wziyno6 z tego, że moja Kobiyta7 padała8, że ôna9 bez post niy bydzie10 jadła słodkego. A jak sie bez11 tyn czas trefi Chopowi12 gyburtstag13, to już po ptokach. A że tyn ôd ni Chop – jak już żejście mogli sie niyrołz prziś do tego14– jōm bestwi15, to wymyśłōł torta, kero16 i ôna mōgła zjejś. Co słodkego tyż bōło… ze kokosym- bo ôna go niy lubi 😉
Co potrza?
Biszkopt:
6 łeżek mōnki pszynnyj razowyj (jak byjście ji17 niy mieli, to mogecie dać takoł barzi zmielōnoł)
6 jajec
2 łeżeczki proszku do pieczynioł
15 dkg szinki
3 uwarzōne na twardo jajca
pynczek radiskōw20
3 łeżki majōnezu
trocha sznitlochu21
pieprz
Kryjma na wiyrchu22:
1 syrek maskarpōne
połra gałōnzkōw bazylii
150 ml śmiytōnki23 krymōwki
sōl i pieprz
Do strojynia24:
100 ml śmiytōnki
małe tōmaty25
zielōny ôgōrek
Nojprzōd sie bierymy26 za biszkopt- nojlepi dziyń pryndzyj27. Joł żech go robiōł ze mōnkōm razowōm, bo je zdrowszoł i dała tyż tyj naszyj torcie inkszy smak. Yno28 musicie pamiyntać, że ta mōnka je ciynżkoł29 i tyn biszkopt Wōm tak niy wyrojśnie.
Żōłtka ôddzielcie ôd biołek. Biołka ubijcie (dejcie dō nich ździebko30 soli), potyn na małych ôbrotach miksera dejcie31 żōłtka. Mōnka i proszek wmiyszejcie do tyj masy poleku32 jakōm warzechōm. Bratruła33 nagrzyjcie do 165 stopni, biszkopt dejcie do formy i wrojście go rajn34 na 35-40 minut. Jak już baje35 upieczōny, to go wyciōngcie36, ôbrōćcie forma na ôpy37 i ściepnijcie38 ze 20-30 cm na rozłożōny na stole ryncznik (niy bydzie tak opadać). Jak ochōdnie- a nojlepi na drugi dziyń- mogecie tyn biszkopt przekrajać.
Tera bierymy sie za kryjma driny. Joł żech wszyjske te składniki wciep do robota kuchynnego, kery to posiekoł, ale jak takigo niy mołcie, to pokrajcie39 te składniki na drobno, dejcie majōnez, wymiyszejcie i posmarujcie dolny placek. Na wiyrch wciepcie tyn drugi i idymy40 do nastympnyj kryjmy.
Listki ze bazyli zblyndujcie ze śmiytōnkōm, a niyskorzi41 jōm ubijcie, wciepcie trocha soli, pieprzu, maskarpōne, wszyjsko fajnie wymiyszejcie, a potyn rozsmarujcie po całym biszkopcie z wiyrchu.
Śmiytōnka do strojynia ubijcie, dejcie do szpricy i mogecie wymyślać roztomajte42 wzory na wiyrchu torty. Joł żech tam doł tyż małe tōmaty i pokrajane strugaczkōm duge szajby43 zielōnego ôgōrka. Roboty trocha bōło, ale jak sie chce zaskoczyć gojści44 tortōm ze szinkōm, to sie trza45 natrołpić46, ale za to potyn… czeko nołs47 kans48 dobroci 🙂
1ō- samogłoska w wymowie między o i u
2jest
3bardziej
4możecie
5wszystko
6wzięło
7żona
8powiedziała
9ô= ło
10będzie
11przez
12tu: mężowi
13urodziny
14zorientować się
15rozpieszcza
16którą
17jej
18krem
19w środku
20rzodkiewek
21szczypiorku
22górze
23śmietany
24dekoracji
25pomidory
26bierzemy
27wcześniej
28tylko
29ciężka
30szczyptę
31dodajcie
32powoli
33piekarnik
34do środka
35będzie
36wyjmijcie
37do góry dnem
38zrzućcie
39pokrójcie
40idziemy
41później
42różne
43plastry
44gości
45trzeba
46napracować
47nas
48dużo
szl_Latn szl_Latn hun_Latn szl_Latn grn_Latn szl_Latn hun_Latn szl_Latn lmo_Latn szl_Latn szl_Latn lvs_Latn szl_Latn quy_Latn szl_Latn szl_Latn lvs_Latn slk_Latn lvs_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn pol_Latn pol_Latn pol_Latn pol_Latn pol_Latn mlt_Latn pol_Latn scn_Latn pol_Latn pol_Latn pol_Latn pol_Latn pol_Latn pol_Latn pol_Latn slk_Latn slk_Latn pol_Latn szl_Latn szl_Latn pol_Latn plt_Latn ltg_Latn pol_Latn ast_Latn pol_Latn pol_Latn pol_Latn szl_Latn bos_Latn kbp_Latn lvs_Latn pol_Latn pol_Latn pol_Latn pol_Latn pol_Latn bos_Latn szl_Latn pol_Latn pol_Latn sun_Latn szl_Latn pol_Latn pol_Latn quy_Latn szl_Latn